Guardium
Guardium – bepilotė antžeminė transporto priemonė, karinis robotas-patrulis, kurį naudoja Izraelio ginkluotosios pajėgos patruliuoti Izraelio pasienyje prie Gazos ruožo. Veikia autonominiu režimu be žmogaus įsikišimo arba gali būti valdomas nuotoliniu būdu. „Guardium“ pagamintas 2008 m. Izraelio kompanijos „G-NIUS Unmanned Ground Systems“. Gali pavaduoti žmones vykdant pavojingas užduotis, taip sumažinant žuvusiųjų skaičių. Patruliavimo darbuose pakeičia karius, kuriems nuolat kyla grėsmė būti užpultiems ar pagrobtiems teroristų.